L 302/92
3.2.
SK
Úradný vestník Európskej únie
22.11.2022
Skúšobné usporiadanie pre podzostavy ESA v konfigurácii „režim nabíjania REESS pri pripojení do elektrickej rozvodnej siete“ je zobrazené na obrázku 2 v doplnku k tejto prílohe.
3.2.1.
Konfigurácia tienenia sa riadi konfiguráciou série vozidla.
Vo všeobecnosti musia byť všetky tienené vysokona­ päťové (VN) časti náležite uzemnené s nízkou impedanciou (napr. sieť AN, káble, konektory a pod.).
Podzostavy ESA a záťaže musia byť uzemnené.
Vonkajší VN zdroj napájania je pripojený prostredníctvom priechodného filtrovania.
3.2.2.
Prívod zdroja napájania ESA sa pripojí k zdroju napájania prostredníctvom siete HV-AN (pre ESA s VN napá­ janím jednosmerným prúdom) a/alebo siete AMN (pre ESA s napájaním striedavým prúdom).
ESA sa pripojí k VN napájaniu jednosmerným prúdom prostredníctvom siete 5 μH/50 Ω HV-AN (pozri bod 2 doplnku 8).
ESA sa pripojí k napájaniu striedavým prúdom prostredníctvom siete 50 μH/50 Ω AMN (pozri bod 4 doplnku 8).
3.2.3.
Pokiaľ nie je stanovené inak, je dĺžka nízkonapäťového (NN) káblového zväzku a vysokonapäťového (VN) káblového zväzku rovnobežných s predným okrajom základnej roviny 1 500 mm (±75 mm).
Celková dĺžka skúšobného káblového zväzku vrátane konektora je 1 700 mm (+300/–0 mm).
Vzdialenosť medzi NN káblovým zväzkom a VN káblovým zväzkom je 100 mm (+100/–0 mm).
3.2.4.
Všetky káblové zväzky sa položia na nevodivý materiál s nízkou relatívnou permitivitou (εr ≤ 1,4) vo výške 50 mm (±5 mm) nad základnou rovinou.
3.2.5.
Ako tienené napájacie vedenia pre vedenie VN+ a VN– a trojfázové vedenia sa môžu použiť koaxiálne káble alebo sa môže použiť spoločné tienenie v závislosti od použitého systému zástrčiek.
Voliteľne sa môže použiť pôvodný VN káblový zväzok z vozidla.
3.2.6.
Pokiaľ nie je stanovené inak, skriňa ESA musí byť pripojená k základnej rovine buď priamo, alebo cez stanovenú impedanciu.
3.2.7.
V prípade palubných nabíjačiek sa silnoprúdové vedenia striedavého a jednosmerného prúdu musia umiestniť čo najďalej od antény (za NN a VN káblovým zväzkom).
Vzdialenosť medzi silnoprúdovými vedeniami striedavého a jednosmerného prúdu a najbližším káblovým zväzkom (NN alebo VN) je 100 mm (+100/–0 mm).
3.3.
Alternatívne miesto merania Ako alternatíva k tienenej komore s absorpčnými stenami (ALSE) sa môže použiť skúšobné miesto vo voľnom priestranstve (OATS), ktoré spĺňa požiadavky normy CISPR 16-1-4 (pozri obrázok 1 doplnku k tejto prílohe).
3.4.
Okolie Aby bol vylúčený vonkajší šum alebo signál dostatočne silný na to, aby významnejšie ovplyvnil merania, merania sa uskutočnia pred hlavnou skúškou alebo po hlavnej skúške.
Pri tomto meraní musí byť vonkajší šum alebo signál aspoň 6 dB pod limitmi rušenia uvedenými v bode 6.5.2.1 tohto predpisu s výnimkou zámer­ ného úzkopásmového okolitého vysielania.